《平生欲一游金陵而不得再用韵简不浮》
宋代·高斯得

金陵帝王州，遗事多典午。
我昔读其书，抚卷辄凄苦。
一时豪杰读，错出可胜数。
荣名既销歇，陈迹付离黍。
惟有东山翁，于今尚翘楚。
我欲一访之，千载同晤语。
酒於白下酌，茗向锺山煮。
北道有主人，载酒思出祖。
但畏傍人讥，率野非兕虎。
此事从昔然，非予独龃龉。

作者简介：宋邛州蒲江人，字不妄。高稼子。理宗绍定二年进读。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。